ഓവലില് കണ്ടത് രോഹിത് ജീനിയസ് :വാനോളം പുകഴ്ത്തി ഗവാസ്ക്കര് ഇന്ത്യ :ഇംഗ്ലണ്ട് നാലാം ക്രിക്കറ്റ് ടെസ്റ്റ് മത്സരത്തിലും അപൂര്വ്വമായ നേട്ടങ്ങള് സൃഷ്ടിക്കപ്പെട്ട് കഴിഞ്ഞു. ഓവല് ടെസ്റ്റ് മത്സരത്തില് മൂന്നാം ദിനം മാസ്മരിക ബാറ്റിങ് പ്രകടനത്താല് സ്റ്റാറായി മാറി കഴിഞ്ഞത് രോഹിത് ശര്മ്മയാണ്. ഇന്നലത്തെ ഇന്നിങ്സിലൂടെ രോഹിത് ശര്മ്മ വീണ്ടും ടെസ്റ്റ് ക്രിക്കറ്റില് തന്റെ റേഞ്ച് എന്തെന്ന് ഏറെ മനോഹരമായി തെളിയിച്ചു. ഇന്നലെ ഓവല് ടെസ്റ്റിലെ രണ്ടാം ഇന്നിങ്സ് ബാറ്റിങ്ങില് മൂന്നാം ദിനം രോഹിത് നേടിയത് 256 പന്തുകളില് നിന്നും 127 റണ്സാണ്.14 ഫോറും ഒരു സിക്സും ഉള്പ്പെട്ട ഈ ഇന്നിങ്സില് താരം മൊയിന് അലിയുടെ പന്തില് സിക്സ് പറത്തിയാണ് ടെസ്റ്റ് ക്രിക്കറ്റിലെ തന്റെ എട്ടാം സെഞ്ച്വറി നേട്ടവും ഒപ്പം വിദേശത്തെ ടെസ്റ്റിലെ ആദ്യ സെഞ്ച്വറി എന്നുള്ള നേട്ടവും കരസ്ഥമാക്കിയത്. കൂടാതെ ടെസ്റ്റ് ക്രിക്കറ്റില് രോഹിത്തിന്റെ ആദ്യത്തെ ഓവര്സീസ് സെഞ്ചുറിക്കാണ് ഇന്നലെ ഓവല് വേദിയായത്. താരത്തെ ക്രിക്കറ്റ് പ്രേമികളും മുന് താരങ്ങളും അടക്കം വാനോളം പുകഴ്ത്തി എങ്കിലും ഏറെ ശ്രദ്ധേയമായി മാറുന്നത് സുനില് ഗവാസ്ക്കറിന്റെ വാക്കുകളാണ്. ഓവല് ടെസ്റ്റില് കണ്ടത് ജീനിയസ് രോഹിത് ശര്മ്മയെയാണെന്ന് അഭിപ്രായപ്പെട്ട മുന് താരം രോഹിത്തിന്റെ ഇന്നിങ്സിന്റെ സവിശേഷതകള് വിശദമാക്കി. ക്രീസില് നിലയുറപ്പിച്ചാല് രോഹിത്തിന്റെ ബാറ്റില് നിന്നും ഷോട്ടുകള് ഒഴുകും എന്നും പറഞ്ഞ സുനില് ഗവാസ്ക്കര് ഓവല് ടെസ്റ്റില് മാത്രമല്ല പരമ്ബരയിലെ മുന് മത്സരങ്ങളിലും രോഹിത്തിന്റെ ഈ മികവ് കണ്ടതാണ് എന്നും വിവരിച്ചുഈ രോഹിത് ഇന്നിങ്സിനെ വര്ണിക്കുവാന് വാക്കുകള് ഇല്ല. അവിശ്വസനീയം എന്ന് പറയുവാന് കഴിയുന്ന ബാറ്റിങ്.ന്യൂബോള് സ്വിങ്ങുമായി ഇംഗ്ലണ്ട് ഫാസ്റ്റ് ബൗളര്മാര് എത്തിയിട്ടും അവരെ അനായസമായി നേരിട്ട ഈ ശൈലി ആകര്ഷകമായി തോന്നി.ബൗളുകളെ ഡിഫെന്ഡ് ചെയ്യുന്ന നിമിഷം രോഹിത്തിന്റെ ബാറ്റ് നേരെയാണ് ഇതാണ് ഏറ്റവും മനോഹര കാഴ്ച.ഒരു ടെസ്റ്റ് മത്സരത്തില് എങ്ങനെയാണ് ഇന്നിങ്സ് പടുത്തുയര്ത്തേണ്ടത് എന്ന് ചോദിച്ചാല് അതിനുള്ള ഉത്തരമാണ് ഇത്സുനില് ഗവാസ്ക്കര് വാചാലനായി മൊയിന് അലിയുടെ പന്തില് രോഹിത് സിക്സ് അടിച്ചാണ് സെഞ്ച്വറി നേടിയത്. ക്രീസില് നിന്നും ചാടിയിറങ്ങിയുള്ള ഈ ഒരു ഷോട്ടിനെയും ഗവാസ്ക്കര് വാനോളം പ്രശംസിച്ചു.സെഞ്ച്വറി അടിക്കാനായി മികച്ച ഫൂട് വര്ക്ക് ഉപയോഗിച്ച് കളിച്ച ആ ഷോട്ടും മനോഹരമായി. ഫിഫ്റ്റി അടിച്ച് കഴിഞ്ഞാല് ഷോട്ടുകളില് എല്ലാം ഒരു വെറൈറ്റി നമുക്ക് രോഹിത് ശര്മ്മ ബാറ്റിങ്ങില് കാണുവാന് സാധിക്കും. അതാണ് ഓവലില് നാം കണ്ടത്.രോഹിത് ശര്മ്മ എന്താണോ ഓരോ മത്സരത്തിലും സാഹചര്യം ആവശ്യപെടുന്നത് അത് അനുസരിച്ചാണ് കളിച്ചത് ഗവാസ്ക്കര് നിരീക്ഷിച്ചു